Diari Oficial de la Generalitat Valenciana


Sumari del DOGV 8451, del 26-12-2018 (2018/11080)

RESOLUCIÓ de 9 de novembre de 2018, de la Direcció General del Sector Públic, Model Econòmic i Patrimoni de finalització d'investigació prèvia i incoació de l'expedient de declaració administrativa d'hereus abintestat de Francina Anna Urquhart Massey a favor de la Generalitat. Expedient número 229/5794 KWY.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8451

Data del DOGV
:   26-12-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11116


Data del document
:   09-11-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de novembre de 2018, de la Direcció General del Sector Públic, Model Econòmic i Patrimoni de finalització d'investigació prèvia i incoació de l'expedient de declaració administrativa d'hereus abintestat de Francina Anna Urquhart Massey a favor de la Generalitat. Expedient número 229/9958 HGX. [2018/11184]  
Antecedents de fet  
Mitjançant comunicació remesa per Elvira García Campos, en nom i representació de l'Ajuntament d'Alaquàs, com a alcaldessa d'aquest, s'ha donat trasllat a aquesta conselleria de la defunció de Francina Anna Urquhart Massey, amb DNI ...873H, el dia 17 de setembre de 2014, sense hereus i als efectes que se li done el tràmit que corresponga.  
  
Una vegada ha finalitzat la investigació prèvia, i considerant que després de l'entrada en vigor de la Llei 15/2015, de 2 de juliol, de jurisdicció voluntària, pertoca tramitar la declaració d'hereus abintestat a favor de la Generalitat en via administrativa,   
  
Fonaments de dret  
En compliment del que preveu l'article 71 de l'Estatut d'Autonomia de la Comunitat Valenciana, l'article 43 de la Llei 14/2003, de 10 d'abril, de patrimoni de la Generalitat, el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària, és procedent incoar l'expedient per a la declaració d'hereus abintestat a favor de la Generalitat respecte d'aquesta herència.  
  
Havent-se obtingut la documentació necessària per a la finalització del procediment d'investigació prèvia, s'ha de dur a terme l'inici del procediment d'incoació de la declaració administrativa d'hereus.  
  
En l'exercici de les competències atribuïdes en el Decret 119/2018, de 3 d'agost, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, i basant-se en el que disposa l'article 58 de la Llei 39/2015, d'1 de novembre, del procediment administratiu comú de les administracions públiques, resolc:  
  
  
Primer  
Finalitzar el procediment d'investigació prèvia per haver obtingut la documentació necessària per a la seua conclusió.  
  
Segon  
Incoar el procediment de declaració d'hereus abintestat a favor de la Generalitat respecte de l'herència de Francina Anna Urquhart Massey, conforme al que es preveu en els articles 20 i següents de la Llei 33/2003, de 3 de novembre, de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària i en el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Tercer  
Efectuar consulta als departaments o òrgans de la Generalitat i d'altres entitats públiques que puguen disposar d'informació sobre possibles béns, drets i/o obligacions de l'herència, a més haurà de demanar-se qualsevol altre document que siga necessari per a acreditar l'existència de béns, drets i/o obligacions de l'herència.  
  
Quart  
Obtindre tota la documentació necessària per a justificar la procedència d'obertura de successió intestada a favor de la Generalitat i constatar-se l'absència d'altres hereus legítims amb dret a l'herència, per a això s'haurà de demanar la corresponent declaració testifical, si escau, així com qualsevol altre document que siga necessari per a acreditar la justificació i procedència de la successió intestada a favor de la Generalitat.  
  
Cinqué  
Publicar aquesta resolució en el DOGV, en la pàgina web d'aquesta Conselleria, i remetre'n una còpia a l'Ajuntament d'Alaquàs per a la seua publicitat edictal durant el termini d'un mes, d'acord amb el que preveu l'article 20 bis. 3 de la Llei 33/2003, de 3 de novembre, de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària.  
  
Contra aquesta resolució no es pot interposar cap recurs, encara que les persones interessades, conforme al que es preveu en l'article 112 de la Llei 39/2015, d'1 d'octubre, del procediment administratiu comú de les administracions públiques, podran realitzar al·legacions per a oposar-se a aquesta, sense perjudici de recórrer la resolució que posa fi al procediment.  
  
València, 9 de novembre de 2018.- El director general del Sector Públic, Model Econòmic i Patrimoni: Juan Ángel Poyatos León.